stanford-oval/wikipedia huggingface dataset:
Chilenrottaterrieri

| Chilenrottaterrieri |
| --- | --- |

Avaintiedot
Alkuperämaa:   Chile
Määrä:  Suomessa ei yhtään
Rodun syntyaika:  1700-1800-luku
Alkuperäinen käyttö:  tuhoeläinten torjunta
Nykyinen käyttö:  rottakoira, vahtikoira, seurakoira
Muita nimityksiä:  terrier chileno, Chilean Fox Terrier, Chilean Rat Terrier, Ratonero
FCI-luokitus:  ei FCI-rotu KCC: ryhmä 3 Terrierit
Ulkonäkö
Paino:  uros 5–8 kg narttu 4–7 kg
Säkäkorkeus:  uros 32–38 cm narttu 28-35 cm
Väritys:  musta-valkoinen, ruskea-valkoinen, black tricolor, brown tricolor tai blue tricolor
Chilenrottaterrieri (terrier chileno) on chileläinen koirarotu, joka tunnetaan myös nimellä chilenkettuterrieri. Chilenrottaterrieri kuuluu terriereihin.
Ulkonäkö

Korvat ovat korkealle asettuneet ja kärjistään V-muotoon taittuneet. Hampaat ovat hyvin kehittyneet ja purenta leikkaava. Karvapeite on lyhyt ja siinä on harmaa pohjavilla, josta erottuu joitain tummia pisteitä valkoisen karvapeitteen seassa.[lähde? ] Pääväri on valkoinen, joka ulottuu kaikkialle päätä ja korvia lukuun ottamatta; päässä ja korvissa on joko mustat, ruskeat, musta-tan, ruskea-tan tai sininen-tan -väriset merkit. Kolmivärisillä yksilöillä tan-merkit sijoittuvat symmetrisesti silmien yläpuolille, poskiin ja korvien sisäpuolelle. Urosten säkäkorkeus on 32-38 cm (ihanne 35 cm) ja narttujen 28-35cm (ihanne 32 cm). Urosten paino vaihtelee 5-8 kg (ihanne 6,5 kg) ja narttujen 4-7kg (ihanne 5,5 kg) välillä.
Luonne ja käyttäytyminen

Chilenrottaterrieri on helppo kouluttaa, aktiivinen, voimakastunteinen ja yksi terveimmistä ja siisteimmistä koiraroduista.[lähde? ] Rotu sopeutuu erilaisiin ilmastoihin ja ympäristöihin maaseudulta kaupunkiin, ja sitä käytetään paitsi rottakoirana, myös vahti- ja seurakoirana.
Alkuperä

Chilenrottaterrierin uskotaan esiintyneen siirtomaa-ajan Chilessä, jolloin eurooppalaiset uudisasukkaat toivat mukanaan sileäkarvaisia kettuterriereitä ja andalusianrottakoiria. Nämä rodut risteytyivät sittemmin paikallisten koirien kanssa, mistä syntyi nykyinen chileläinen rotu. Chilenrottaterrieri kehittyi 1700-1800-luvulla maan eteläisissä osissa, ja se sopeutui maalaiselämään sekä tallikoiran elämään. 1800-luvun lopulla monet maanviljelijät muuttivat teollisen vallankumouksen myötä kaupunkeihin, vieden terrierinsä mukanaan - näin rotu sopeutui myös urbaaniin elinympäristöön, jossa sitä alettiin käyttää rottakoirana.
Vuonna 2007 perustettiin chileläinen rotujärjestö, joka laati ensimmäisen rotumääritelmän.
Kuuluisia chilenrottaterrierejä

Washington, Condoriton koira (piirretystä Condorito) on kuuluisa chilenrottaterrieri. Vaikkei rotua ole hyväksytty kansainvälisesti, Chilessä on järjestetty jonkin verran niiden omia näyttelyjä ja nykyisin pentuja myydään internetissä niin Chilessä kuin Boliviassa, Argentiinassa ja muissakin Etelä-Amerikan maissa.
Aiheesta muualla

Club Nacional Terrier Chileno
Chilenrottaterrierin kuvia (Arkistoitu – Internet Archive)
Chilenrottaterrieri Mascotas Onlinessa (espanjaksi)
Chilenrottaterrieri ACEPE:ssa (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chilean Fox Terrier
Käännös suomeksi
Yhdystie 6743

Yhdystie 6743 on tie, joka kulkee Mustasaaressa Riimalan ja Sulvan välillä. Tien pituus on 6 kilometriä.
Tie saa alkunsa Riimalassa valtatien 8 liittymästä, kulkee 6 kilometrin matkan pohjalaisessa pelto- ja metsämaisemassa ja päättyy Sulvassa seututien 673 liittymään. Tien osoitenimi on koko matkalla Sulvan niittytie.
Yhdystie 6633

Yhdystie 6633 on tie, joka johtaa Karijoelta Myrkkyyn. Tien pituus on 11 kilometriä.
Tie alkaa Myrkyn keskustassa, missä se erkanee Yhdystiestä 6650. Tie kulkee puoli kilometriä itään ylittäen myös Teuvanjoen, kunnes se kääntyy etelää kohti liittymässä. Tien alku- ja päätepiste sijaitsevat molemmat Etelä-Pohjanmaan maakunnassa, mutta tie kulkee siitä huolimatta suurimman osan matkastaan Pohjanmaan maakunnan puolella. Tie päättyy Karijoella seututien 687 liittymään, mistä tie jatkaa Karijoen keskustaan asti seututienä 687. Tien osoitenimi on koko matkalla Kirkkotie.
Vuonna 2021 tien liikennemäärät olivat koko tiellä noin 200 ajoneuvoa vuorokautta kohden.
Yann Arthus-Bertrand

| Yann Arthus-Bertrand |
| --- | --- |
 Yann Arthus-Bertrand vuonna 2009.
Henkilötiedot
Syntynyt: 13. maaliskuuta 1946 (ikä 78) Pariisi, Ranska
Kansalaisuus:  Ranskalainen
Ammatti:  valokuvaaja, toimittaja, kirjailija, elokuvaohjaaja
Muut tiedot
Merkittävät teokset: ”Maa ilmasta” -projekti
Aiheesta muualla
Kotisivu
Yann Arthus-Bertrand (s. 13. maaliskuuta 1946 Pariisi) on ranskalainen valokuvaaja ja toimittaja. Hänen erikoisalaansa ovat ilmakuvat, jotka pyrkivät herättämään kiinnostusta luontoon. Vuodesta 2004 lähtien hän on tehnyt myös dokumenttielokuvia, jotka keskittyvät ympäristö- ja ihmisoikeuskysymyksiin ja perustuvat paljolti ilmakuvaukseen.
Ura

Ennen ryhtymistään valokuvaajaksi Arthus-Bertrand toimi Keski-Ranskassa luonnonpuiston johtajana. Hän siirtyi asumaan Keniaan 1970-luvun lopulla ja kuvasi siellä leijonia. Näin Arthus-Bertrand sai aineistoa ensimmäiseen kirjaansa, joka ilmestyi 1981. Sittemmin hän työskenteli myös urheilukuvaajana.
Arthus-Bertrand ryhtyi kuvaamaan Maata ilmasta käsin 1994. Toiminnan taustalla oli Unescolta saatu tuki. Hanke on ollut tuottoisa myös rahallisesti. Arthus-Bertrandin kuvia esittelevät näyttelyt ovat maksuttomia, ja ne pidetään poikkeuksetta ulkona. Hän arvioi Helsingin Sanomissa 12. kesäkuuta 2005, että niissä olisi käynyt jopa 60 miljoonaa ihmistä. ”Maa ilmasta” -näyttely on järjestetty myös Helsingin Lasipalatsin aukiolla kesällä 2005.
Syksyllä 2005 Arthus-Bertrandin kuvista valmistettiin kaksi miljoonaa julistetta, joita käytettiin ranskalaisissa kouluissa kestävään kehitykseen liittyvän opetuksen yhteydessä. Arthus-Bertrandin valokuvien pohjalta on tehty myös televisio-ohjelma. Suomessa se esitettiin nimellä Maa ilmasta JIM-kanavalla.
Arthus-Bertrand on GoodPlanet.org-järjestön jäsen. Järjestön tavoitteena on ilmastonmuutoksen ehkäisemiseen tähtäävä toiminta.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (ranskaksi) (englanniksi) (espanjaksi)
Good Planetin sivusto (ranskaksi) (englanniksi)
Yann Arthus-Bertrand Internet Movie Databasessa. (englanniksi)
Yann Arthus-Bertrand Elonetissä.
Ylöjärven kirkko

| Ylöjärven kirkko |
| --- | --- |
 Ylöjärven kirkko
Sijainti:  Kirkkotanhuantie 1, Ylöjärvi
Koordinaatit:  61°33′25.9″N, 023°35′35.2″E
Seurakunta:  Ylöjärven seurakunta
Rakentamisvuosi:  1850
Suunnittelija:  Intendentinkonttori
Materiaali:  puu
Istumapaikkoja:  550
Tyylisuunta:  empiretyyli
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ylöjärven kirkko, sankarihaudat 
1939–1940  Uskonnon kodin ja Isänmaan puolesta kaatuneille sankareille 1941–1944
Ylöjärven kirkko valmistui vuonna 1850 intendentinkonttorin laatimien piirustusten pohjalta  vanhan 1842 palaneen puukirkon tilalle. Nykyinen empiretyylinen kirkko on muodoltaan länsitornillinen tasavartinen ristikirkko, jonka sisäkulmat on viistetty. Tornia vastapäätä itäisessä eli alttaripäädyssä on muuta runkohuonetta matalampi sakaristo. Kirkkoa on korjattu tai uudistettu vuosina 1904, 1907, 1927, 1928 ja 1966. Kellotornissa on kaksi kelloa, joiden valuvuodet ovat 1843 sekä 1860.
Kirkon alkuperäiset 10-äänikertaiset urut oli rakentanut B. A. Thule vuonna 1886, ja Kangasalan Urkutehdas uudisti ne perusteellisesti vuoden 1927 korjaustöiden yhteydessä. Myös nykyiset 14-äänikertaiset urut ovat Kangasalan Urkutehtaan käsialaa, ja ne rakennettiin vuonna 1957.
Kirkon alttaritaulun Ristiinnaulittu on maalannut R. W. Ekman vuonna 1870.
Aiheesta muualla

Kuvia tai muita tiedostoja aiheesta Ylöjärven kirkko Wikimedia Commonsissa
Ylöjärven kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Ydes

| Ydes |
| --- | --- |
 Saint-Georgesin kirkon yksityiskohta
 vaakuna
 Ydes
 Koordinaatit: 45°20′53″N, 2°26′17″E 
Valtio:  Ranska
Alue:  Auvergne-Rhône-Alpes
Departementti:  Cantal
Arrondissementti:  Mauriac
Pinta-ala:  
 – Kokonaispinta-ala:  17,4 km²
Väkiluku (2021):  1 624 
 – Väestötiheys:  93 as./km²
Kunnan numero:  15265
 
 Kunnan kotisivut 
Infobox OKVirheellinen NIMI-arvo: 
Ydes (oksitaaniksi Ide) on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee noin 21 kilometriä Mauriacin kaupungista koilliseen.
Saint-Georgesin kirkko
Ydes sijaitsee Ranskan keskiylängöllä. 1100-luvulla Temppeliherrain ritarikunta asettui kunnan alueelle. Nykyään heidän rakennuksistaan on jäljellä Saint-Georgesin kirkko. Vuonna 1315 kirkko joutui Johanniittain ritarikunnan ritarien, paremmin tunnetun Maltan ritarikunnan, vallan alle. 1800-luvulla seudulla alkoi hiilikaivostoiminta, ja kaupunki alkoi teollistua. Öljy kuitenkin vei kivihiileltä kannattavuuden ja kaivostoiminta loppui vuonna 1959.
Aiheesta muualla

Kuvia tai muita tiedostoja aiheesta Ydes Wikimedia Commonsissa
Yann Fillion

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Yann-Alexandre Fillion
Syntymäaika: 14. helmikuuta 1996 (ikä 28)
Syntymäpaikka: Ottawa, Kanada
Pelipaikka: maalivahti
Pituus: 193 cm
Paino: 88 kg
Seura
Seura: AC Oulu
Pelinumero: 22
Junioriseurat
2013–2015: Montreal Impact
Seurat
| Vuodet | Seura | O | (M) |
| 2015–2016 | FC Montreal | 6 | (0) |
| 2016–2019 | FC Zürich | 0 | (0) |
| 2017 | → Umeå FC (laina) | 17 | (0) |
| 2018 | → Nest-Sotra (laina) | 1 | (0) |
| 2018 | → FC Aarau (laina) | 0 | (0) |
| 2019 | → Toronto FC II (laina) | 5 | (0) |
| 2020 | EIF | 15 | (0) |
| 2021 | AC Oulu | 21 | (0) |
 Seurajoukkueuran tilastot kattavat vain kansalliset sarjat, päivitetty 27. joulukuuta 2021.
Yann-Alexandre Fillion (s. 14. helmikuuta 1996, Ottawa, Kanada) on kanadalainen jalkapalloilija, joka pelaa maalivahtina Veikkausliigan AC Oulussa. Fillion debytoi Veikkausliigassa kaudella 2021.
Seurajoukkueet

Yann Fillionin pelaajaura aikuisten tasolla alkoi kaudella 2015 FC Montrealin joukkueessa Pohjois-Amerikan kolmostasolla USL:ssa. Fillion siirtyi kaudeksi 2016–2017 Sveitsin kakkostasolla pelanneen FC Zürichin riveihin. Zürich nousi kauden päätteeksi Sveitsin liigaan. Fillion ei pelannut kuitenkaan yhtään sarjaottelua Zürichissä. Hän kävi lainalla Ruotsin kolmostasolla Umeåssa, Norjan kakkostasolla Nest-Sotrassa, Sveitsin kakkostasolla Aaraussa sekä Kanadassa Toronton kakkosjoukkeessa.
Fillion siirtyi kaudeksi 2020 Ykkösessä pelanneen EIF:n riveihin. Hän pelasi EIF:n ykkösmaalivahtina 15 Ykkösen ottelua. EIF oli kaudella 2020 Ykkösessä neljäs. Fillion siirtyi kaudeksi 2021 Veikkausliigassa pelaavaan AC Ouluun. Fillion debytoi Veikkausliigassa 3. toukokuuta 2021 ottelussa AC Oulu–Ilves.
Aiheesta muualla

Yann Fillion Palloliiton sivuilla
Yann Fillion Veikkausliigan sivuilla
Yann Fillion Soccerwayn sivuilla
AC Oulu – Veikkausliiga
1 Pennanen |
3 Koskela |
4 Bonet |
5 Nurmos |
6 Nurmela |
7 Alanko |
8 Malolo |
10 Salanović |
11 Rafinha |
14 Eremenko |
15 Kallinen |
16 Ölander |
17 Jokelainen |
18 Hurme |
21 Heikkilä |
22 Fillion |
23 Saira |
25 Sale |
30 Opara |
44 Breitenmoser |
Valmentaja: Ahola
You Can Dance

| You Can Dance Madonna |
| --- | --- | --- |

Kokoelmalevyn tiedot
 Äänitetty : 1987
 Julkaistu: 13. marraskuuta 1987
 Tuottaja(t): Patrick Leonard   Stephen Bray   John "Jellybean Benitez   Reggie Lucas   Bruce Forest   Frank Heller   Steve Thompson   Michael Barbiero   Shep Pettibone
 Tyylilaji: pop/dance
 Kesto: 68.31
 Levy-yhtiö: Sire Records
Madonnan muut julkaisut
| Who's That Girl 1987 | You Can Dance 1987 | Like a Prayer 1989 |
You Can Dance on yhdysvaltalaisen poplaulaja Madonnan viides albumi ja ensimmäinen remix-albumi. Se julkaistiin 17. marraskuuta 1987, ja siltä julkaistiin vain yksi single, Spotlight. Albumin vastaanotto oli nihkeä, eikä se yltänyt albumilistojen kärkisijoille maailman tärkeimmillä musiikkimarkkinoilla. Yhdysvaltojen albumilistalla se saavutti korkeimmillaan sijan 14. Albumi kuitenkin myi maailmanlaajuisesti yli 7 miljoonaa kappaletta ja Yhdysvalloissakin yli 1,8 miljoonaa.
Kappaleluettelo

1. Spotlight (6:24)
2. Holiday (6:32)
3. Everybody (6:31)
4. Physical Attraction (6:25)
5. Over and Over (7:10)
6. Into the Groove (8:29)
7. Where's the Party (7:13)
8. Holiday [dub version] 1) (6:58)
9. Into the Groove [dub version] 1) (6:27)
10. Where's the Party [dub version] 2) (6:22)
11. Spotlight [dub version] 3)
12. Over And Over [dub version] 3)
Crib45

| Crib45> Tiedot |
| --- | --- |
Toiminnassa:  2002–
Tyylilaji:  alternative metal, post-metal
Kotipaikka:   Helsinki, Suomi
Laulukieli:  englanti
Jäsenet:  Mikko Matikka, rummut   Teemu Mäntynen, laulu, kitara   Janne Pappila, bassokitara, laulu   Jussi Pesonen, kitara   Jussi Saarelma, kosketinsoitin, laulu, perkussiot   Ville Suovaniemi, kitara  
Levy-yhtiö:  Symbolic Records, 2008–   Supreme Chaos Records, 2014–  
Aiheesta muualla
Kotisivut
Infobox OKNimi-testi OK: 
Crib45 on suomalainen vaihtoehtoista metallia soittava yhtye, joka ammentaa vaikutteita niin post-metallin kuin jazzin, countryn ja bossanovan suunnalta. Yhtye perustettiin alun perin vuonna 2000 sivuprojektina, mutta todellisen muotonsa se sai vasta vuonna 2002 yhtyeen aktivoiduttua täysipainoisesti. Lokakuussa vuonna 2008 yhtye solmi sopimuksen Symbolic Records Finlandin kanssa, ja debyyttialbumi Metamorphosis julkaistiin 13. toukokuuta 2009. Yhtye on tullut tunnetuksi myös näyttävistä live-esiintymisistään, joissa yhdistyvät valot, televisiot, projektorit ja tarinankerronnalliset taustavideot erilaisia pintoja hyväksikäyttäen.
Historia

Crib45 perustettiin vuonna 2000 sivuprojektina, joka soitti akustispohjaista grungea vaihtelevalla kokoonpanolla. Pian yhtye jäi tauolle jäsenten siirryttyä muihin yhtyeisiin, mutta palasi vuonna 2002 uusitulla kokoonpanolla ja musiikkityylillä. Tähän aikaan yhtye otti suuresti vaikutteita Deftonesin sekä Massive Attackin suunnalta ja alkoi hiljalleen hioutumaan synkempään ja raskaampaan suuntaan. Yhtye kävi vuosien varrella läpi useita eri kokoonpanoja ennen kuin vakiintui Teemu Mäntysen, Ville Suovaniemen, Pasi Latvan, Antti Hokkalan ja Jussi Yrttiahon muodostamaan ydinryhmään, johon kuuluivat myös osa-aikaisena jäsenistönä Maija Sipiläinen ja Salla Matusiak. Debyyttilevyn Metamorphosis (2009) kynnyksellä Pasi Latva joutui jättäytymään pois perhesyistä. Yhtye julkaisi alkukeväästä 2009 albumin ensimmäisen EP-mittaisen nettisinglen "The Ghosts Among Me", joka sisältää nimikkosinglekappaleen lisäksi myös neljä muuta kappaletta, jotka eivät tulleet levylle. "The Ghosts Among Me" -single-EP:tä jaettiin ilmaiseksi yhtyeen ilmoittamissa internet-palveluissa.
Yhtyeen musiikki

Räjähtävää metallia ja tunnelmallisia maisemia maalaileva Crib45 on kehittynyt alkupäänsä grungesta synkempään, tunnelmoivampaan ja yhä aggressiivisempaan suuntaan. Crib45:n musiikkia, jota jäsenet itse kutsuvat alternative metalliksi, jossa on post-metal elementtejä, voi parhaiten kuvailla Deftonesin, Paradise Lostin, Calliston, Toolin sekä Cult Of Lunan välimaastoksi kuitenkaan yrittämättä kuulostaa kyseisiltä yhtyeiltä.
Jäsenet

Mikko Matikka – rummut (2015-)
Teemu Mäntynen – laulu, kitara (2000–)
Janne Pappila – bassokitara, laulu (2011–), kitara, laulu (2008–2011)
Jussi Pesonen – kitara (2012)
Jussi Saarelma – kosketinsoitin, laulu, perkussiot (2011–)
Ville Suovaniemi – kitara (2002–)
Jäsenet > Osa-aikaiset

Sami Kurppa – kosketinsoitin, puhaltimet (2009–)
Maija Sipiläinen – kosketinsoitin, laulu (2005–)
Salla Matusiak – sello (2003–)
Jere Perkiökangas – bassokitara (2000–2008)
Antti Hokkala – kitara, laulu (2005–)
Jäsenet > Entiset jäsenet

Thomas Schroderus – kitara (2000)
Pasi Latva – bassokitara (2000–2009)
Seppo Tarvainen – rummut (2002–2003)
Toni Tarvainen – rummut (2003)
Tuomas Mäkelä – rummut (2004–2007)
Juuso Jauhiainen – rummut (2007)
Henri Haapanen – rummut (2007)
Hannu Hooman – kitara (2003–2005)
Matti Stenvall – bassokitara (2009–2010)
Jukka Rinkinen – bassokitara (2010–2011)
Jussi Yrttiaho – rummut (2007–2012)
Filip Franck – rummut, laulu (2013–2015)
Diskografia > Studioalbumit

Metamorphosis (2009,  Symbolic Records)
Marching Through The Borderlines (2014,  Symbolic Records / Supreme Chaos Records)
Diskografia > EP:t

The Ghosts Among Me (2009,  Symbolic Records)
Diskografia > Demot

The Becoming (2003)
Requiem For Alleviation (2005)
Aiheesta muualla

Virallinen kotisivu (Arkistoitu – Internet Archive)
Epävirallinen kotisivu
Crib45 Myspacessa (englanniksi)
Last.fm
Facebook
Mikseri
Purevolume[vanhentunut linkki]
Reverbnation
Zantani Muhammad al-Zantani

Zanati emhemmad az-Zanati
Zanati Muhammad al-Zanati (arab. الزناتى إمحمد الزناتي‎, Zanatī Muḥammad Zanatī) oli Libyan Kansankongressin pääsihteeri ja Libyan presidentti vuosina 1992–2008. Presidenttikaudellaan hänellä oli hyvin vähän todellista valtaa, koska maassa valtaa käytti vallankumousjohtaja Muammar Gaddafi. Gaddafin kukistuttua hän on toiminut öljy-yhtiö Oilinvest Internationalin (Tamoil) johtajana.
Ê

Ê (ê) on latinalaiseen kirjaimistoon kuuluva kirjain, joka koostuu e-kirjaimesta ja sirkumfleksistä. Sitä käytetään ainakin ranskan, portugalin, kymrin, kurdin ja vietnamin kielessä.
Zao

Zao voi tarkoittaa:
ZAO, Venäjän siviilikoodeksin mukainen osakeyhtiömuoto
Zao, hahmo James Bond -elokuvassa Kuolema saa odottaa.
Zao (yhtye), yhdysvaltalainen metalcore-yhtye.
Zǎo, kiinalainen nimi jujubelle.
Zao Jun (灶君), kiinalainen keittiöjumala
Mount Zaō, vuori pohjoisessa Japanissa.
Zaō (Miyagi), kaupunki Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zao”, voi hakea sivunnimihaulla, laajalla sivunnimihaulla tai tekstihaulla.
Virginia City (Montana)

| Virginia City, Montana |
| --- | --- |
 Virginia City, Montana

 Virginia City, Montana
 Koordinaatit: 45°17′38″N, 111°56′46″W 
Valtio:  Yhdysvallat
Osavaltio:  Montana
Piirikunta:  Madison
Korkeus:  1 756 m 
Väkiluku (2010 ):  190
 – Metropolialue:  7 691
Aikavyöhyke:  UTC-7
 
 virginiacity.com 
Infobox OKVirheellinen NIMI-arvo: 
Virginia City on kunta (town) Yhdysvalloissa Montanan osavaltiossa. Se on Madisonin piirikunnan hallintokeskus. Kunta syntyi vuonna 1863, kun alueelta oli löytynyt kultaa. Suurimmillaan kunnassa oli 8 000–10 000 asukasta, mutta kultakuumeen jälkeen kunnan väkiluku laski nopeasti. Vuonna 2010 kunnan väkiluku oli 190 ja sitä ympäröivän piirikunnan 7 691. Nykyään kunta yhdessä läheisen Nevada Cityn kanssa on villi länsi -teemainen kulttuurikohde. Yhdysvaltain hallinto on tunnustanut kunnan ja sen ympäristön historiallisesti merkittäväksi kohteeksi vuonna 1961.
Historia > Kunnan alkuvaiheet

Toukokuussa 1863 joukko malminetsijöitä leiriytyi Alder Creek -puron varrelle. He olivat lähteneet matkaan läheisestä Bannackin kultakuumekaupungista tarkoituksenaan liittyä suurempaan malminetsijäryhmään, mutta joukko crow-intiaaneja oli katkaissut heidän matkansa. Malminetsijät löysivät leirinsä läheltä kultaa, ja tieto asiasta levisi nopeasti. Viikossa puron varrelle oli saapunut satoja kullanetsijöitä.
Alder Creek -puron uurtaman kurun varrelle nousi nopeasti yhdeksän kullankaivajien leiriä noin 20 kilometrin matkalle. Näistä tärkein oli kurun keskivaiheilla oleva Verona, josta tuli Virginia Cityn kunta 16. kesäkuuta 1863. Kunnan nimeksi ehdotettiin alun perin Varina Etelävaltioiden presidentin vaimon mukaan, mutta kuntahakemuksen hyväksynyt, Pohjoisvaltioita edustava tuomari vaihtoi nimeksi Virginia.
Kunnan ja sitä ympäröivien kullankaivajien leirien väkiluku oli suurimmillaan 8 000–10 000. Kultaryntäyksen jälkeen väkiluku kutistui nopeasti, ja vuonna 1875 kunnassa oli alle 800 asukasta.
Vuosina 1865–1875 kunta toimi Montana Territorion pääkaupunkina. Vuonna 1875 pääkaupunki siirrettiin kuihtuneesta kultakuumekaupungista Helenaan.
Historia > Kullankaivuun paluu

Vuoteen 1875 mennessä suurin osa kullankaivajien leireistä oli hylätty ja kunnan alle 800:sta asukkaasta noin 40 prosenttia oli kiinalaisia siirtolaisia, jotka tutkivat huolellisesti hylättyjä valtauksia.
Vuonna 1898 kullankaivuu alueella jälleen laajeni, kun Virginia Cityyn saapui ensimmäinen kullankaivamiseen tarkoitettu ruoppausvene. Koneellisen kullankaivuun tulosta huolimatta kunnan väkiluku jatkoi laskuaan.
Ruoppaimilla tehtyä kullankaivuuta jatkui vuoteen 1937 saakka, minkä jälkeen kullankaivuu jatkui enää kvartsisuonista. Yhdysvaltojen liityttyä toiseen maailmansotaan kullankaivuu luokiteltiin tarpeettomaksi toiminnaksi ja kullankaivuu alueella päättyi. Vuoden 1945 jälkeen alueella on kaivettu kultaa vain ajoittain, esimerkiksi aikoina, jolloin kullan markkinahinta on ollut korkea.
Historia > Historiallisesti merkittävä kulttuurikohde

Charles Bovey mieltyi Virginia Cityyn 1940-luvun lopulla ja alkoi ostaa kiinteistöjä kunnasta. Hänen toimintansa pelasti useita rakennuksia purkamiselta ja rappeutumiselta. Vuonna 1961 Yhdysvaltain hallinto tunnusti Virginia Cityn National Historic Landmarkiksi eli historiallisesti merkittäväksi kohteeksi. Boveyn kuoleman jälkeen Montanan osavaltio osti kiinteistöt. Aluetta hallinnoi Montana Heritage Commission -järjestö. Alueen kunnostukseen on osallistunut osavaltion lisäksi myös useita yksityishenkilöitä.
Kulttuuri

Virginia City ja läheinen Nevada City muodostavat yhdessä kulttuurihistoriallisen matkailukohteen. Alueella on tarjolla villi länsi -teemaista majoitusta, ravintoloita ja ohjelmaa, kuten kiertokävelyjä, konsertteja, taidenäyttelyitä ja elävän historian toimintaa.
Kesäiltaisin Virginia Cityssä esiintyvät Brewery Follies ja Virginia City Players. Brewery Follies esittää kabaree-komediaa vanhassa panimorakennuksessa . Virginia City Players tarjoaa 1800-lukulaista melodraamaa ja vaudeville-esityksiä oopperatalossa, joka on remontoitu vanhasta kivitallista.
Nevada Cityn museon kokoelmiin kuuluu runsaasti villin lännen ajan esineistöä, muun muassa suuri määrä erilaisia musiikkikoneita.
Villi länsi -tyylistä majoitusta alueella tarjoavat muun muassa Elling House Inn, Fairweather Inn ja Nevada City Hotel. Useat majapaikat ovat avoinna vain kesäkaudella.
Maantiede ja ilmasto

Virginia City sijaitsee 1 756 metriä merenpintaa korkeammalla. Kunta on Alders Creek -puron uurtaman Alder’s Gulch -kurun varrella. Kunnan läpi virtaa Daylight Creek -niminen puro.
Virginia Cityssä vallitsee keskileveysasteiden aroilmasto (Köppen: BSk). Vuoden keskilämpötila on 5,4 °C (41,7 °F). Mittaushistorian korkein mitattu lämpötila on 36,1 °C (97,0 °F) ja alin mitattu lämpötila on –40,6 °C (–41,0 °F). Keskimäärin vuotuinen sademäärä on 342,9 mm ja sadepäiviä on vuodessa 74. Sateisin kuukausi on kesäkuu (66 mm) ja kuivin helmikuu (7,6 mm).
1860-luvulla rakennettu Gilbert Brewery -panimon rakennus.
Virginia Cityn historiallisia rakennuksia.
Virginia Cityn oopperatalo, joka oli alun perin talli.